CELEX: 32012R0621
Language: sk
Date: 2012-07-10 00:00:00
Title: Vykonávacie nariadenie Komisie (EÚ) č. 621/2012 z  10. júla 2012 , ktorým sa uznáva tradičný pojem stanovený v nariadení Rady (ES) č. 1234/2007 [Classic - TDT-US-N0016]

12.7.2012   
            
            
               SK
            
            
               Úradný vestník Európskej únie
            
            
               L 180/1
            
         VYKONÁVACIE NARIADENIE KOMISIE (EÚ) č. 621/2012
   z 10. júla 2012,
   ktorým sa uznáva tradičný pojem stanovený v nariadení Rady (ES) č. 1234/2007 [Classic - TDT-US-N0016]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 118u ods. 2 v spojení s jeho článkom 4,
   keďže:
   
               (1)
            
            
               Dve zastupiteľské profesijné organizácie usadené v Spojených štátoch amerických, Wine America a California Export Association, predložili Komisii žiadosť doručenú 22. júna 2010 o ochranu tradičného pojmu „Classic“ vo vzťahu k vinárskym produktom kategórie „1. Víno“, ktorá je stanovená v prílohe XIb k nariadeniu (ES) č. 1234/2007 s názvom pôvodu uvedeným v prílohe V k dohode medzi Európskym spoločenstvom a Spojenými štátmi americkými o obchode s vínom schválenou rozhodnutím Rady 2006/232/ES (2).
            
         
               (2)
            
            
               V súlade s článkom 33 nariadenia Komisie (ES) č. 607/2009 zo 14. júla 2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov (3), bola uvedená žiadosť uverejnená v Úradnom vestníku Európskej únie
                   (4). Do dvoch mesiacov od dátumu uverejnenia neboli vznesené žiadne námietky.
            
         
               (3)
            
            
               Žiadosť o ochranu tradičného pojmu „Classic“, ktorý sa vzťahuje na americké vína, spĺňa podmienky stanovené v článku 118u ods. 1 nariadenia (ES) č. 1234/2007 a v článkoch 31 a 35 nariadenia (ES) č. 607/2009. Žiadosť o ochranu by sa mala prijať a tradičný pojem „Classic“ by sa preto mal zaradiť do elektronickej databázy „E-Bacchus“, pokiaľ ide o vína vyrábané členmi oboch zastupiteľských profesijných organizácií, ktoré túto žiadosť predložili.
            
         
               (4)
            
            
               V článku 30 ods. 2 nariadenia (ES) č. 607/2009 sa vyžaduje, aby Komisia uverejnila informácie o zastupiteľskej obchodnej organizácii a jej členoch. Tieto informácie by sa mali zverejniť v elektronickej databáze „E-Bacchus“.
            
         
               (5)
            
            
               Opatrenie stanovené v tomto nariadení je v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Žiadosť o ochranu tradičného pojmu „Classic“ sa týmto prijíma, pokiaľ ide o americké vinárske produkty kategórie „1. Víno“ stanovenej v prílohe XIb k nariadeniu (ES) č. 1234/2007. Pojem „Classic“ sa zaradí do elektronickej databázy „E-Bacchus“, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 87, 24.3.2006, s. 1.
   
      (3)  Ú. v. EÚ L 193, 24.7.2009, s. 60.
   
      (4)  Ú. v. EÚ C 275, 12.10.2010, s. 15.
   
      PRÍLOHA
      
         Chránený tradičný pojem
      
      
                  —
               
               
                  Classic
               
            
         Jazyk uvedený v článku 31 ods. 1 nariadenia (ES) č. 607/2009
      
      
                  —
               
               
                  Anglický
               
            
         Kategória alebo kategórie vinárskych produktov, na ktoré sa vzťahuje táto ochrana
      
      (príloha XIb k nariadeniu (ES) č. 1234/2007)
      
                  — 1.
               
               
                  Víno
               
            
         Zoznam príslušných chránených označení pôvodu alebo zemepisných označení
      
      
                  —
               
               
                  Názvy pôvodu uvedené v prílohe V k dohode medzi Európskym spoločenstvom a Spojenými štátmi americkými o obchode s vínom
               
            
         Odkaz na uplatniteľné pravidlá v členskom štáte alebo tretej krajine
      
      
                  —
               
               
                  Resolution of WineAmerica on Wine Production Definitions for the European Community (uznesenie WineAmerica o vymedzeniach pojmov súvisiacich s výrobou vína platných pre Európske spoločenstvo) prijaté 24. marca 2009;
               
            
                  —
               
               
                  Decision of California Wine Export Program (rozhodnutie o kalifornskom pláne na vývoz vína) prijaté 7. mája 2009.
               
            
         Zhrnutie vymedzenia pojmu alebo podmienok používania
      
      
                  —
               
               
                  Víno vyrábané v rámci označenia pôvodu, ako sa vymedzuje v hlave 27 §4.25 Code of Federal Regulations (kódex federálnych právnych predpisov - CFR) z konkrétnej odrody viniča
               
            
         Názov krajiny alebo krajín pôvodu
      
      
                  —
               
               
                  Spojené štáty americké
               
            
         Zoznam členov zastupiteľskej obchodnej organizácie usadenej v tretej krajine, ktorí sú oprávnení na používanie chráneného tradičného pojmu, je dostupný na adrese:
      
      http://ec.europa.eu/agriculture/markets/wine/e-bacchus/index.cfm?language=SK